gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6358, del 20-09-2010 (2010/9961)

Notificació de la resolució adoptada per l'àrbitre en el laude dictat en el procediment arbitral número 4/2010, instat davant de la Cort d'Arbitratge i Mediació de València.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   6358

Data del DOGV
:   20-09-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/9961


Organisme emissor
:   Cambra Oficial de Comerç, Indústria i Navegació - València

Tipus de document
:   Anunci

Notificació de la resolució adoptada per l'àrbitre en el laude dictat en el procediment arbitral número 4/2010, instat davant de la Cort d'Arbitratge i Mediació de València. [2010/9961]  
Vicente Escrivá Salvador, secretari de la Cort d'Arbitratge i Mediació de València, per mitjà del present edicte faig saber:  
Que en esta Cort s'ha seguit l'arbitratge de dret amb el número 04/2010, a instància de la mercantil Waterloo Station, SL, contra Francisco Luis Benito Guerrero, en relació amb el contracte d'arrendament de vivenda amb opció de compra firmat entre ambdós parts.  
L'àrbitre designat, Enrique Fontes Vila, va dictar un laude amb data 8 de juny del 2010, que va notificar a la part actora per mitjà de l'entrega d'una còpia d'este, i va manifestar en tal acte la renúncia a la seua protocol·lització. Va resoldre literalment el següent:  
«Que he d'estimar i estime íntegrament la demanda interposada per Enrique Pons Gilabert, en nom i representació de Waterloo Station, SL, i condemne el demandat als pronunciaments següents:  
1. Declarar resolt per falta de pagament de les rendes i quantitats assimilades el contracte d'arrendament de la vivenda sítia en el carrer ronda Sud número 7, 2n, 3a de la ciutat d'Oliva (València), celebrat entre Waterloo Station, SL, i Francisco Luis Benito Guerrero en data 1 de juny de 2009.  
2. Desallotjar la vivenda sítia en el carrer ronda Sud número 7, 2n, 3a, de la ciutat d'Oliva (València), i deixar-la lliure i a la completa disposició de Waterloo Station, SL, amb l'advertència de llançament si no ho verificara.  
3. Satisfer a Waterloo Station, SL, la quantitat de 3.035,98 euros.  
4. Pagar els interessos legals des de la data de la presentació de la demanda fins al seu complet pagament.  
5. Pagar les costes causades en el present procés».  
No havent comparegut Francisco Luis Benito Guerrero en el procediment i perquè servisca l'edicte de forma deguda a l'efecte de notificació al demandat anteriorment citat, segons el que preveu l'article 6 del Reglament de la Cort d'Arbitratge i Mediació de València, estenc el present edicte per a la seua publicació en el Diari Oficial de la Comunitat Valenciana. En done fe.  
València, 2 de setembre de 2010.- El secretari de la Cort: Vicente Escrivá Salvador.
Diari Oficial de la Generalitat Valenciana


Sumari del DOGV 6217, del 02-03-2010 (2010/2046)

Recurs d'inconstitucionalitat número 630/2010, promogut pel president del Govern, contra l'últim paràgraf de l'article 10 de la Llei 13/2004, de 27 de desembre, de Caça de la Comunitat Valenciana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6217

Data del DOGV
:   02-03-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/2046


Data del document
:   18-02-2010

Organisme emissor
:   Tribunal Constitucional

Tipus de document
:   Anunci

Anàlisi jurídica

 Descriptors 

:   * caça
    * regulació de la caça
    * Dret regional
    * legislació
    * control de constitucionalitat

Recurs d'inconstitucionalitat número 630/2010, promogut pel president del Govern, contra l'últim paràgraf de l'article 10 de la Llei 13/2004, de 27 de desembre, de Caça de la Comunitat Valenciana. [2010/2046]  
Recurs d'inconstitucionalitat número 630/2010  
El Ple del Tribunal Constitucional, mitjançant la provisió de 18 de febrer d'enguany, ha admés a tràmit el recurs d'inconstitucionalitat número 630-2010, promogut pel president del Govern contra l'últim paràgraf de l'article 10 de la Llei 13/2004, de 27 de desembre, de Caça de la Comunitat València, en la redacció que en fa l'article 2 de la Llei 7/2009, de 22 de octubre, de reforma dels articles 7 i 10 de la Llei 13/2004. I es fa constar que el president del Govern ha invocat l'article 161.2 de la Constitució, cosa que comporta la suspensió de la vigència i aplicació del decret llei impugnat des de la data d'interposició del recurs, 26 de gener de 2010, per a les parts del procés, i des de la publicació de l'edicte corresponent en el Boletín Oficial del Estado per a tercers.   
Madrid, 18 de febrer de 2010.- La secretària de Justícia del Ple: Herminia Palencia Guerra.
Diari Oficial de la Generalitat Valenciana


Sumari del DOGV 6329, del 10-08-2010 (2010/9120)

Informació pública de la proposta de pla especial per a la creació de sòl dotacional en la zona nord de Manises, estudi d'impacte ambiental, estudi d'integració paisatgística i estudi d'inundabilitat.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6329

Data del DOGV
:   10-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/9120


Data del document
:   29-07-2010

Organisme emissor
:   Ajuntament de Manises

Tipus de document
:   Anunci

Descriptors 

:   * Manises
    * administració local
    * pla d'urbanisme

Informació pública de la proposta de pla especial per a la creació de sòl dotacional en la zona nord de Manises, estudi d'impacte ambiental, estudi d'integració paisatgística i estudi d'inundabilitat. [2010/9120]  
Mitjançant Acord de 27 de febrer de 2010, el Ple de l'Ajuntament ha acordat sotmetre a informació pública per període d'un mes la proposta de pla especial per a la creació de sòl dotacional en la zona nord de Manises, estudi d'impacte ambiental, estudi d'integració paisatgística, així com l'estudi d'inundabilitat.  
L'expedient es troba dipositat, per a la seua consulta, al Departament d'Urbanisme, Secció de Planejament i Gestió, de l'Ajuntament de Manises.  
Manises, 29 de juliol de 2010.- La regidora d'Urbanisme: Amparo Valldecabres Valls.
Diari Oficial de la Generalitat Valenciana


Sumari del DOGV 6307, del 09-07-2010 (2010/7291)

Notificació de la sentència dictada en el judici ordinari número 638/2007.
--------------------------------------------------------------------------

### Dades del document

Número de DOGV
:   6307

Data del DOGV
:   09-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7291


Organisme emissor
:   Jutjat de Primera Instància Número 2 de Nules

Tipus de document
:   Edicte

Notificació de la sentència dictada en el judici ordinari número 638/2007. [2010/7291]  
Judici ordinari 000638/2007  
Eugenio Ángel Martín Sánchez, secretari del Jutjat de Primera Instància número 2 de Nules, faig saber.  
Que en el judici a què es fa referència s'ha dictat la sentència de data 12 de febrer de 2009, que té l'encapçalament i la dispositiva que, literalment, són com segueix:  
«Sentència  
Nules, 12 de febrer de 2009  
Tomasa Oliva Rubio, jutgessa substituta del Jutjat de Primera Instància i Instrucció número 2 de Nules, he vist aquestes actuacions de judici ordinari, registrades amb el número 638/2007, per a reclamar una quantitat derivada de responsabilitat contractual en què consten com a demandant Unión Financiera Asturiana, SA, representat per la procuradora María Concepción Motilva Casado i assistit pel lletrat Alfredo Prieto Valiente, i com a demandats Marian Gheorghe i Pansela Gheorgue, en rebel·lia, a la vista dels següents:  
/.../  
Dispositiva  
Estime la demanda formulada per la procuradora María Concepción Motilva Casado, en nom i representació d'Unión Financiera Asturiana, SA, i condemne les demandades Marian Gheorgue i Pansela Gheorghe a sotmetre's als pronunciaments següents:  
1. Declare resolt el contracte de préstec mercantil, de data 20 d'abril de 2006, subscrit entre les parts.  
2. Condemne les demandades a pagar a l'actora 4.359,99 euros, més els interessos legals des del 17 d'octubre de 2006, data del requeriment extrajudicial.  
3. Condemne les demandades al pagament de les costes processals.  
Porteu l'original d'aquesta sentència al seu llibre corresponent, i deixeu-ne una testimoniança unida a les actuacions.  
Notifiqueu aquesta resolució a les parts, i feu-los saber que aquesta resolució no és ferma i que contra aquesta s'hi pot interposar un recurs d'apel·lació, davant d'aquest Jutjat, dins del termini de cinc dies següents al de la notificació.  
Així ho dispose, mane i firme».  
Atés que es desconeix el domicili o la residència actuals dels demandats Marian Gheorghe i Pansela Gheorghe, de conformitat amb el que disposa l'article 497 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de la sentència esmentada.   
Nules, 14 de juny de 2010.- El secretari judicial: Eugenio Ángel Martín Sánchez.
Diari Oficial de la Generalitat Valenciana


Sumari del DOGV 6240, del 07-04-2010 (2010/3330)

Informació pública de la sol·licitud d'autorització administrativa, aprovació de projecte i declaració en concret d'utilitat pública relativa a la instal·lació elèctrica de línia aèria de doble circuit a 20 kV amb utilitat pública. Expedient ATLINE/2009/218/46.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6240

Data del DOGV
:   07-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3330


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa, aprovació de projecte i declaració en concret d'utilitat pública relativa a la instal·lació elèctrica de línia aèria de doble circuit a 20 kV amb utilitat pública. Expedient ATLINE/2009/218/46. [2010/3330]  
Als efectes que establix l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valènciana, i l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica:   
Peticionari: Iberdrola Distribución Eléctrica SAU.  
Emplaçament de la instal·lació: línia aèria trifàsica doble circuit a 20 kV des del suport de pas aerosubterrani que s'ha d'instal·lar en la ST Olleria fins al suport existent núm. 840.520, al pas pels termes municipals de l'Olleria i Albaida.  
Documents sotmesos a informació pública:  
- Projecte  
- Relació de béns i drets afectats  
Pressupost: 309.393,57 €.  
La qual cosa es fa pública per a coneixement general i perquè totes aquelles persones físiques o jurídiques que es consideren afectades en els seus drets puguen examinar la documentació esmentada en el Servici Territorial d'Energia, situat en el carrer Gregorio Gea, 27 de València, així com dirigir al Servici Territorial esmentat les al·legacions (en dos exemplars) que es consideren oportunes en el termini de vint dies, comptadors a partir de l'endemà de la publicació d'este anunci.  
Transcorregut el termini esmentat sense al·legar, es considerarà que hi està d'acord i perdrà el dret al tràmit corresponent. Això, sense perjudici de la interposició dels recursos que calguen contra la resolució definitiva del procediment, en els terminis legalment i reglamentàriament establits.  
València, 21 de desembre de 2009.- El cap del Servici Territorial d'Energia: Enrique Climent Sirvent.
Diari Oficial de la Generalitat Valenciana


Sumari del DOGV 6401, del 19-11-2010 (2010/12756)

RESOLUCIÓ d'11 de novembre de 2010, de la Universitat de València, per la qual nomena Rubén Martínez Dalmau professor titular d'universitat, de l'àrea de coneixement Dret Constitucional.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6401

Data del DOGV
:   19-11-2010

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2010/12521


Data del document
:   11-11-2010

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ d'11 de novembre de 2010, de la Universitat de València, per la qual nomena Rubén Martínez Dalmau professor titular d'universitat, de l'àrea de coneixement Dret Constitucional. [2010/12805]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 22 de juny de 2010 (BOE 2 de juliol de 2010), per a la provisió de la plaça número 2945 de professor titular d'universitat (concurs núm. 55/2010), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Rubén Martínez Dalmau professor titular d'universitat, de l'àrea de coneixement Dret Constitucional, adscrita al Departament de Dret Constitucional, Ciència Política i de l'Administració.  
Contra la present resolució que esgota la via administrativa, es podrà interposar recurs potestatiu de reposició davant del rector de la Universitat de València, en el termini d'un mes des de la seua publicació en el Butlletí Oficial de l'Estat, o interposar recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Butlletí Oficial de l'Estat.  
València, 11 de novembre de 2010.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6224, del 11-03-2010 (2010/2642)

Resolució de 24 de febrer de 2010, de la Direcció General de Cohesió Territorial, per la qual se cita les persones interessades en el procediment ordinari núm. 4/000947/3992-SL a comparéixer en la via jurisdiccional.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6224

Data del DOGV
:   11-03-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/2642


Data del document
:   24-02-2010

Organisme emissor
:   Conselleria de Solidaritat i Ciutadania

Tipus de document
:   Resolució

Resolució de 24 de febrer de 2010, de la Direcció General de Cohesió Territorial, per la qual se cita les persones interessades en el procediment ordinari núm. 4/000947/5439-OM a comparéixer en la via jurisdiccional. [2010/2642]  
La Sala Contenciosa Administrativa del Tribunal Superior de Justícia de la Comunitat Valenciana, Secció Quarta, ha reclamat d'esta unitat administrativa l'expedient referit al procediment que es descriu:  
Recurrents:  
Antonio Molina Sánchez, María Jordán Montes, Antonio Salón Jordán, Dionisio Hurtado Pardo, Juan Miguel Cremades Lluesma, Hereus de Pedro Ibáñez González, Héctor Cremades Fernández i Juan José Cremades Fernández i Béns Comunals San Isidro de Benagéber,  
Interessats:  
Estació de Servici CAMPOL, SL, Ricardo Montañés Carbonell, Milagros Izquierdo Soler, Salvador Cuevas García, María Dolores Moroder Gómez, José Luis Moroder Gmachel, Ricardo Moroder Gmachel, José Antonio Moroder Gómez, María Rita Moroder Corbi i Ajuntament de Moncada,  
Descripció:  
Recurs contenciós administratiu (procediment ordinari) contra l'Acord del Consell de 24.07.2009 que declara la urgent ocupació de béns per a l'execució del projecte Condicionament de la travessia de S. Isidro de Benagéber CV-315 València-Náquera.  
Referència de la Sala:  
Procediment ordinari núm. 4/000947/8661-HZ  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de nou dies, si ho estimen oportú, per mitjà d'un escrit en la forma convenient, dirigit a la Sala Contenciosa Administrativa del Tribunal Superior de Justícia de la Comunitat Valenciana, Secció Quarta.  
Es fa constar, no obstant això, que la Generalitat Valenciana, representada pels lletrats de l'Advocacia General de la Generalitat, compareix en este recurs en defensa del manteniment de l'acte recorregut.  
València, 24 de febrer de 2010.- El director general de Cohesió Territorial: Vicente Saurí Martí.
Diari Oficial de la Generalitat Valenciana


Sumari del DOGV 6316, del 22-07-2010 (2010/7366)

Notificació de la sentència dictada en el judici verbal número 941/2009.
------------------------------------------------------------------------

### Dades del document

Número de DOGV
:   6316

Data del DOGV
:   22-07-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/7366


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 941/2009. [2010/7366]  
Judici verbal 000941/2009   
Demandant: Bancaixa.  
Procuradora: Elena Gil Bayo.   
Demandada: María del Carmen Torres Méndez.  
Procurador: -   
Carmen Sebastián Sanz, secretària judicial del Jutjat de Primera Instància número 27 de València, mitjançant aquest edicte faig saber:  
Que en aquest Jutjat se segueix el judici verbal número 000941/2009, a instàncies de Bancaixa, representada per la procuradora Elena Gil Bayo i assistida pel lletrat José Luis Ponz Romero, contra María del Carmen Torres Méndez, sobre reclamació d'una quantitat, en el qual s'ha disposat en el dia de hui notificar la sentència dictada en aquestes actuacions a la demandada que es troba en parador ignorat, María del Carmen Torres Méndez, i que té la dispositiva que, literalment, diu com segueix:   
«Dispositiva   
Estime la demanda interposada per la procuradora Elena Gil Bayo, en nom i representació de Caixa d'Estalvis de València, Castelló i Alacant, Bancaixa, contra M.ª del Carmen Torres Méndez, i condemne la demandada esmentada a pagar a l'actora la suma de 1.822,27 euros, més els interessos moratoris pactats del 15% des de la data del tancament del compte el 15 d'abril de 2009; tot això, fent condemna expressa a costes a la part demandada.   
Contra aquesta sentència s'hi pot interposar un recurs d'apel·lació que s'ha de preparar davant d'aquest Jutjat dins del termini de cinc dies, que serà substanciat i resolt per l'Audiència Provincial de València.   
Porteu l'original d'aquesta resolució al llibre de sentències civils que amb aquest efecte hi ha a la secretaria d'aquest Jutjat, i deixeu-ne una testimoniança en les actuacions.  
Aquesta és la meua sentència, que jutjant definitivament en aquesta instància, pronuncie, mane i firme».   
I perquè valga d'edicte de notificació de la sentència a la demandada, en parador ignorat, estenc aquest edicte que es fixarà al tauler d'anuncis d'aquest Jutjat i es publicarà en el Diari Oficial de la Comunitat Valenciana.  
València, 17 de juny de 2010.- La secretària judicial: Carmen Sebastián Sanz.
Diari Oficial de la Generalitat Valenciana


Sumari del DOGV 6232, del 24-03-2010 (2010/2879)

Aprovació definitiva del Programa d'Actuació Integrada, per gestió directa municipal inclòs projecte de reparcel·lació, de la Unitat d'Execució Núm. 7 del Pla Parcial dels Sectors 2 a 6 i 8 en sòl urbanitzable industrial del Pla General de Vall d'Alba.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6232

Data del DOGV
:   24-03-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/2879


Data del document
:   04-03-2010

Organisme emissor
:   Ajuntament de Vall d'Alba

Tipus de document
:   Anunci

Descriptors 

:   * Vall d'Alba
    * administració local
    * pla d'urbanisme

Aprovació definitiva del Programa d'Actuació Integrada, per gestió directa municipal inclòs projecte de reparcel·lació, de la Unitat d'Execució Núm. 7 del Pla Parcial dels Sectors 2 a 6 i 8 en sòl urbanitzable industrial del Pla General de Vall d'Alba. [2010/2879]  
L'Ajuntament de Vall d'Alba (Castelló), mitjançant acord del Ple de data 26 de febrer de 2010, ha aprovat definitivament el Programa d'Actuació Integrada, per gestió directa municipal inclòs projecte de reparcel·lació, de la Unitat d'Execució Núm. 7 del Pla Parcial dels Sectors 2 a 6 i 8 en sòl urbanitzable industrial del Pla General de Vall d'Alba, compost per memòria del programa, alternativa tècnica, proposició juridicoeconòmica i projecte de reparcel·lació.  
Cosa que es publica de conformitat amb l'article 128 de la Llei Urbanística Valenciana i l'article 273,4 del Reglament d'Ordenació i Gestió Territorial i Urbanística.  
Vall d'Alba, 4 de març de 2010.- L'alcalde: Francisco Martínez Capdevila.